मेग लैनिंग

**मेग लैनिंग** (जनम 25 मार्च 1992) ऑस्ट्रेलिया मेहरारू क्रिकेट टीम कय पूर्व कप्तान अउर बहुत मशहूर खिलाड़ी अहइँ। उ 10 नवंबर 2023 का इंटरनेशनल क्रिकेट से सन्यास लइ लीहिन है।

इनके नांव 7 ठु वर्ल्ड कप (2 वनडे अउर 5 टी-20) जीते कय बड़का रिकॉर्ड बा।
वनडे क्रिकेट मा सबसे जादा शतक ठोंकै अउर टी-20 मा 2000 रन बनावै वाली उ पइली ऑस्ट्रेलियाई मेहरारू अहइँ।

घरेलू मैचन मा उ 'विक्टोरिया' अउर 'मेलबर्न स्टार्स' से खेलत हइन। डब्ल्यूपीएल मा 2023 से 2025 तक उ दिल्ली कैपिटल्स कय कप्तानी किहिन, मुला 2026 वाले सीजन खातिर उनका यूपी वॉरियर्स खरीद लिहिस है।

## सुरुआती अउर निजी जीवन

लैनिंग कय जनम सिंगापुर मा पिता वेन, जौन एक बैंकर अहैं, अव महतारी सू कय हिँया भवा रहा। ओकरे कुछुवै दिन बाद ओनकर परिवार सिडनी कय उपनगर थॉर्नलेघ मा जाय के बसि गा, जहँवा वन वाररावी पब्लिक स्कूल मा पढ़ाई कीहिन। लैनिंग दस साल कय उमिर मा अपन मास्टर कय एक क्षेत्रीय टीम कय ताईं प्रयास करै कय सुझाव कय बाद संगठित क्रिकेट खेलब सुरू कीहिन। वन प्राइमरी स्कूल स्तर पे न्यू साउथ वेल्स कय प्रतिनिधित्व कीहिन, जेहमा एलिस पेरी कय साथे-साथे भविष्य कय कई ऑस्ट्रेलियाई टीम कय साथी सामिल रहिन। बड़ होत समय, ओनकर खेल आदर्श (आइडल) रिकी पोंटिंग अव पॉल केली रहे।

हाई स्कूल मा अपन पहिला साल से पहिले, लैनिंग कय परिवार फिर से जगह बदल दीहिस, अव मेलबर्न कय उपनगर केव मा जाय के रहै लाग। वन केरी बैपटिस्ट ग्रामर स्कूल मा पढ़ाई कीहिन अव 14 साल कय उमिर मा एसोसिएटेड पब्लिक स्कूल टीम कय ताईं फर्स्ट इलेवन क्रिकेट खेलै वाली पहिली बिटिया बनि के सुर्खी बटोरिन। 2021 मा, लैनिंग कय केरी मेडल से सम्मानित कीन गा, जौन हर साल कउनो पुरान या वर्तमान छात्र, स्टाफ सदस्य या माता-पिता कय "व्यापक समुदाय कय ताईं असाधारण अव उत्कृष्ट सेवा कय मान्यता" मा दीन जात है।

लैनिंग कय पास ऑस्ट्रेलियन कैथोलिक यूनिवर्सिटी से एक्सरसाइज एंड हेल्थ साइंस मा बैचलर कय डिग्री अहै। वन 2019 मा स्नातक (ग्रेजुएशन) पूरा कीहिन।

## अंतरराष्ट्रीय करियर
मेग लैनिंग 2010 मा टी20 अउर 2011 मा वनडे से अंतर्राष्ट्रीय क्रिकेट मा कदम रखिन। 18 साल कय उमिर मा शतक लगाय के वन ऑस्ट्रेलिया कय ताईं अइसन करै वाली सबसे कम उमिर कय खिलाड़ी बनिन। 2014 मा वन ऑस्ट्रेलिया कय सबसे कम उमिर कय कप्तान बनिन। ओनकर कप्तानी अउर शानदार बल्लेबाजी कय दम पे ऑस्ट्रेलिया 2012, 2014, 2018, 2020 अउर 2023 कय टी20 विश्व कप जीतल, अउर एकरे साथे-साथे 2013 अउर 2022 कय वनडे विश्व कप भी अपन नाँव कीहिस।

कांधे कय भारी चोट अउर सर्जरी कय बाद भी वन कईठो नवा रिकॉर्ड बनाइन, जइसे महिला टी20 मा सबसे बड़का व्यक्तिगत स्कोर (133 नाबाद) अउर टीम कय लगातार 26 वनडे मैच जितावै कय वर्ल्ड रिकॉर्ड। 2022 मा राष्ट्रमंडल खेल (कॉमनवेल्थ गेम्स) मा गोल्ड मेडल जीतै कय बाद वन क्रिकेट से कुछ दिन कय ताईं ब्रेक लीहिन अउर फिर 2023 मा धमाकेदार वापसी कइ के अपन टीम का एक बार फिर टी20 विश्व कप जिताइन।

## फ्रेंचाइजी क्रिकेट
### महिला राष्ट्रीय क्रिकेट लीग
मेग लैनिंग 2014 से विक्टोरिया टीम कय कप्तानी करत अहैं। वन डब्लूएनसीएल मा कई बड़का रिकॉर्ड बनाइन, जइसे सबसे ज्यादा रन कय पारी (175 अउर ओकरे बाद 190 रन) खेलब अउर कई बार 'प्लेयर ऑफ द ईयर' जीतब। मुला एतना नीक खेले कय बादौ वन अबहुँ तक कउनो खिताबी जीतै वाली टीम कय हिस्सा नाहीं बनि पाइन अहैं।

### महिला बिग बैश लीग
डब्लूबीबीएल मा लैनिंग शुरुआत मा मेलबर्न स्टार्स कय कप्तानी कीहिन अउर पहिला सीज़न मा सबसे ज्यादा रन बनावै वाली खिलाड़ी रहिन। बाद मा वन पर्थ स्कॉर्चर्स खर्तिन खेलिन अउर हुवाँ अपन पहिला डब्लूबीबीएल शतक लगइन। फिर से मेलबर्न स्टार्स मा लौटै कय बाद, वन लीग कय सब आठों टीम कय खिलाफ अर्धशतक लगावै वाली पहिली खिलाड़ी बनिन। वन टीम कय फाइनल तक तौ लइ गइन मुला खिताब नाहीं जीत पाइन। 'द हंड्रेड' टूर्नामेंट मा चुने जाय कय बादौ वन आपन नाँव वापस लइ लीहिन रहा।

### महिला प्रीमियर लीग
डब्ल्यूपीएल मा दिल्ली कैपिटल्स लैनिंग कय खरीदिस अउर कप्तान बनाइस। पहिला सीज़न मा वन सबसे ज्यादा रन बनाय के ऑरेंज कैप जीतिन। लैनिंग 2023, 2024 अउर 2025 मा लगातार दिल्ली कय फाइनल मा पहुँचाइन, मुला तीनों बार टीम हारि गइ। 2026 कय बड़की नीलामी से पहिले दिल्ली वनका रिलीज कइ दीहिस, जेकरे बाद यूपी वारियर्स वनका 1.9 करोड़ रुपिया मा खरीद लीहिस।

## सन्दर्